Държавен вестник, бр. 64, 2017 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  64
2. да върне на клиента или на посочено от 
него лице оригиналите на всички документи, 
които са му били поверени; той има право 
да задържи за себе си само копия на тези 
документи.
Чл. 36. Представителят е длъжен в срок 
един месец от датата на отписването от ре­
гистъра:
1. да уведоми всички свои клиенти, които 
са го упълномощили да ги представлява;
2. да предаде на клиента или на посочено от 
него лице оригиналите на всички документи, 
които са му били поверени;
3. да предприеме всички необходими дейст­
вия, за да бъдат опазени интересите на клиента.
ДОПЪЛНИТЕЛНА РАЗПОРЕДБА 
§ 1. По смисъла на тази наредба:
1. „Еднократно или временно предоста­
вяне на услуги“ е предоставяне на услуги 
на територията на Република България от 
представители или съдружия по чл. 24, ал. 1 
за период до една година.
2. „Правоспособност“ е признато прите­
жаване на професионална квалификация за 
представител по индустриална собственост с 
вписването в регистъра.
3. „Професионална квалификация“ е квали­
фикацията, удостоверена с доказателствата по 
чл. 7, ал. 6 или с доказателствата по чл. 9, ал. 3.
4. „Стаж за приспособяване“ е стажът, 
придобит при вписан в Република България 
представител по индустриална собственост, и 
се удостоверява с декларация от обучаващия 
представител.
ПРЕХОДНИ И ЗАКЛЮЧИТЕЛНИ 
РАЗПОРЕДБИ 
§ 2. (1) Лицата, вписани в регистъра до 
влизането в сила на наредбата, запазват пра­
вото си да упражняват професията, както и 
номера си на вписване в регистъра.
(2) Лицата, издържали изпита за предста­
вители по реда на Наредбата за представите­
лите по индустриална собственост, приета с 
Постановление № 137 на Министерския съвет 
от 1993 г. (обн., ДВ, бр. 65 от 1993 г.; изм. и 
доп., бр. 86 от 1994 г., бр. 41 от 1997 г., бр. 32 
от 2003 г., бр. 69 от 2005 г. и бр. 47 от 2012 г.), 
които не са били вписани в регистъра до вли­
зането в сила на тази наредба, не полагат нов 
изпит при вписването си в регистъра.
(3) Лицата, които преди влизането в сила 
на тази наредба са били надлежно вписани в 
регистъра, но са отписани поради наличието 
на някои от обстоятелствата по чл. 4, могат да 
бъдат вписани като представители по реда на 
тази наредба, без да полагат изпит за профе­
сионална квалификация, ако обстоятелствата 
по чл. 4 са отпаднали. 
§ 3. Наредбата се приема на основание чл. 3, 
ал. 1 от Закона за патентите и регистрацията 
на полезните модели. 
5896
ПОСТАНОВЛЕНИЕ № 162
ОТ 4 АВГУСТ 2017 Г.
за одобряване на допълнителни плащания от 
централния бюджет по бюджета на Минис­
терството на транспорта, информационните 
технологии и съобщенията за 2017 г. за пре­
доставяне на възмездна финансова помощ на 
„Холдинг БДЖ“ – ЕАД, София
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни пла­
щания по бюджета на Министерството на 
транспорта, информационните технологии 
и съобщенията за 2017 г. в частта на финан­
сирането на бюджетното салдо за сметка на 
централния бюджет в размер до 62 000 хил. лв.
(2) Средствата по ал. 1 се предоставят 
на „Холдинг БДЖ“ – ЕАД, София, като 
възмездна финансова помощ, подлежаща на 
възстановяване съгласно чл. 2, и се разходват 
целево, както следва:
1. до 20 000 хил. лв. – за погасяване на 
задължения на „Холдинг БДЖ“ – ЕАД, Со­
фия, по Втори облигационен заем от 2007 г.;
2. до 42 000 хил. лв. – за погасяване на за­
дължения във връзка с активирана държавна 
гаранция по Договор за заем, сключен между 
„Холдинг БДЖ“ – ЕАД, София, и Междуна­
родната банка за възстановяване и развитие.
Чл. 2. (1) Средствата по чл. 1 се възстано­
вяват от „Холдинг БДЖ“ – ЕАД, София, по 
бюджета на Министерството на транспорта, 
информационните технологии и съобщенията 
в срок до 28 декември 2018 г.
(2) За невъзстановени в пълен размер суми 
в срока по ал. 1 върху непогасената част се 
дължат лихви съгласно Закона за лихвите 
върху данъци, такси и други подобни дър­
жавни вземания.
Чл. 3. Министърът на транспорта, инфор­
мационните технологии и съобщенията да 
извърши съответните промени по бюджета на 
Министерството на транспорта, информаци­
онните технологии и съобщенията за 2017 г. 
и да уведоми министъра на финансите.
Чл. 4. Министърът на финансите да из­
върши произтичащите от чл. 1 промени по 
централния бюджет за 2017 г. 
Заключителни разпоредби
§ 1. Постановлението се приема на осно­
вание чл. 109, ал. 4, т. 2 от Закона за публич­
ните финанси.
§ 2. Изпълнението на постановлението се 
възлага на министъра на транспорта, инфор­
мационните технологии и съобщенията.
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
Главен секретар на Министерския съвет: 
Веселин Даков
5897